Registrul național de vaccinare a avut probleme de funcționare: Persoanele vaccinate nu primeau adeverința.
Registrul electronic național de vaccinare a căzut miercuri dimineață și la centrele din țară s-au format cozi uriașe. Datele celui imunizat nu mai puteau fi introduse în platforma care să-i genereze adeverința de vaccinare. Problema a fost remediată după aproximativ 4-5 ore.
Actualizare 11:55. RENV a fost reparat. Problema a fost lipsa spațiului de stocare.Știrea inițială:Autorităţile întâmpină dificultăţi în operarea Registrului Naţional Electronic de Vaccinări, conform unui anunţ de pe site-ul adulti.renv.ro.Ministerul Sănătății lucrează la remedierea Registrului, dar nu se știe exact cât va dura.Miercuri dimineață, în București, Registrul electronic național de vaccinare nu a funcționat trei ore.În acest timp, la centrele de vaccinare s-au format cozi.În timp ce în unele cazuri vaccinarea s-a întrerupt, la alte centre vaccinarea a continuat dar oamenii trebuie să aștepte sau să vină altă dată pentru adeverința de vaccinare.Știre în curs de actualizare.